Kiiruisutamine 1936. aasta taliolümpiamängudel
Kiiruisutamisvõistlused 1936. aasta taliolümpiamängudel Garmisch-Partenkirchenis toimusid 11.–14. veebruarini. Võistlus peeti Riessersees looduslikul jääl. Võisteldi neljal kiiruisutamise distantsil, kus osalesid ainult mehed. Olümpiamängude edukaim kiiruisutaja oli norralane Ivar Ballangrud, kes pälvis kolm kuldmedalit ja ühe hõbemedali.